Izrael uznemiren zbog iranskog nuklearnog programa
Izraelci se nadaju da će do unutrašnjih promjena u Iranu doći radi novih međunarodnih sankcija tako da Tel Aviv agresivno lobira za nji
Posljednjih nekoliko godina Izrael tvrdi da Iran predstavlja ozbiljnu prijetnju po tu državu, a nije odbačena mogućnost izraelskog preventivnog napada na iranska nuklearna postrojenja. Teheran se proglasio 'nuklearnom državom', negirajući međutim da radi na obogaćivanju urana radi proizvodnje oružja. Zbog neuspjeha zapadnih zemalja da uvjere Iran da prestane razvijati svoje nuklearne mogućnosti među izraelskim čelnicima raste uznemirenost, a vlada je podijeljena oko toga treba li napasti ili prednost dati diplomaciji. Zeev Raz ponosan je što je predvodio izraelski zračni napad bombarderima F-16 pri uništavanju nuklearnog postrojenja blizu Bagdada. Taj umirovljeni časnik ratnog zrakoplovstva kaže da su Iračani pružili slab otpor: U lipnju 1981.godine bila je potrebna jedna misija i manje od jednog sata da se uništi nuklearni program Saddama Husseina, za kojeg su Izraelci vjerovali da bi ga Iračani mogli koristiti u napadu na židovsku državu. Sada, kada iranski predsjednik Mahmoud Ahmedinejad govori o uništenju Izraela i kada Iran razvija svoje nuklearne kapacitete, Izraelci vjeruju da je egzistencija njihove države ponovno ugrožena. Za nedavnog boravka u Bijeloj kući, premijer Benjamin Netanyahu je rekao: I drugi se Izraelci slažu s tom tvrdnjom. Yakov Amidror je umirovljeni general i negdašnji čelnik izraelske vojne obavještajne službe. Smatra da Izrael ne može ignorirati predsjednika Ahmedinejada: Ehud Barak, izraelski ministar obrane, opetovano je upozorio da ne isključuje nijedna opciju, uključujući i zračne napade na iranska nuklearna postrojenja. Ima i mišljenja da bi Izrael mogao čekati predugo čime daje priliku Iranu da razvije sporni program. Prema procjeni nekih Izraelaca Teheran bi mogao proizvesti nuklearnu bombu u roku od godinu dana. Negdašnji pilot Zeev Raz kaže daje Iran, na mnogo načina, znatno opasniji izazov nego što je to bio Irak prije 29 godina. Pitanje je bi li zračni napad bio dovoljan da se unište iranska nuklearna postrojenja. Yakov Amidror kaže da je odgovor – očigledan: Izraelci se nadaju da će do unutrašnjih promjena u Iranu doći radi novih međunarodnih sankcija tako da Tel Aviv agresivno lobira za njihovo uvođenje. Za posjeta Njemačkoj, prošlog mjeseca, izraelski predsjednik Shimon Peres govorio je u tamošnjem parlamentu: Umirovljeni izraelski pilot Zeev Raz smatra da bi njegova zemlja trebala nastaviti s pritiscima za uvođenje strožih sankcija i kaže da ne postoje jamstva za uspjeh kakav je izraelski zračni napad polučio u Iraku 1981.godine: Izraelci se nadaju da će doći do promjene režima u Iranu ili da će zbog straha od te mogućnosti sam režim odustati od nuklearnih ambicija. Do tada, sve su opcije - uključujući i zračni napad - otvorene.